Diari Oficial de la Generalitat Valenciana


Sumari del DOGV 9202, del 26-10-2021 (2021/10369)

RESOLUCIÓ de 20 d'octubre de 2021, del president de l'Institut Valencià de Cultura, de concessió d'ajudes a escriptura de guió d'obres audiovisuals l'any 2021.
---------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10868


Data del document
:   20-10-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 d'octubre de 2021, del president de l'Institut Valencià de Cultura, de concessió d'ajudes a escriptura de guió d'obres audiovisuals l'any 2021. [2021/10333]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 30 de març de 2021, del president de l'Institut Valencià de Cultura, per la qual es convoca la concessió d'ajudes a escriptura de guió d'obres audiovisuals l'any 2021 (DOGV 9057, 09.04.2021), en atenció als següents  
  
Antecedents de fet  
Primer. Mitjançant la Resolució de 30 de març de 2021, es va convocar la concessió d'ajudes a escriptura de guió d'obres audiovisuals l'any 2021, d'acord amb el que preveu l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
  
Segon. De conformitat amb el que s'estableix en l'apartat primer del punt resolutiu tercer de la convocatòria, el termini de presentació de sol·licituds era de 20 dies hàbils, a comptar de l'endemà de la publicació de la convocatòria en el Diari Oficial de la Generalitat Valenciana; s'hi han presentat dins de termini un total de 182 sol·licituds.  
  
Tercer. Per la Resolució del president de l'Institut Valencià de Cultura, de 7 de juny de 2021, va ser nomenada la comissió tècnica de valoració de les sol·licituds, prevista en el punt resolutiu quart de la Resolució de 30 de març de 2021.  
  
Quart. Constituïda a aquest efecte i reunida en la sessió de 16 de setembre de 2021, va procedir a valorar les sol·licituds conforme amb els criteris establits en el punt resolutiu cinqué de la Resolució de 30 de març de 2021, i va emetre el corresponent informe i proposta recollits en l'acta de 16 de setembre de 2021 i l'acta complementària de 29 de setembre de 2021, publicades en el web de l'IVC.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment el que es disposa en el seu títol X.  
  
Tercer. L'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant ordre bases reguladores).  
  
Quart. La Resolució de 30 de març de 2021, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics per a l'any 2021 (DOGV 9057, 09.04.2021).  
Tal com estableix el punt 2 del punt resolutiu segon d'aquesta resolució:  
«Es concedirà un màxim de díhuit ajudes, de 8.000 - cadascuna.  
  
Deu de les ajudes seran per a projectes de guions d'obres de ficció, de les quals un màxim de quatre, seran per a minisèries, sempre que aquests projectes obtinguen un mínim de 50 punts, d'acord amb el que s'estableix en l'article 31, punt 3.3.1.2 de l'ordre de bases reguladores.  
Quatre de les ajudes seran per a projectes de guions d'obres de documentals, sempre que aquests projectes obtinguen un mínim de 50 punts, d'acord amb el que s'estableix en l'article 3, punt 2.7.2.6 de l'ordre bases reguladores.  
Dues de les ajudes seran per a projectes de guions d'animació, sempre que aquests projectes obtinguen un mínim de 50 punts, d'acord amb el que s'estableix en l'article 3, punt 3.1.1.8 de l'ordre bases reguladores.  
Si es presenten menys de dos projectes de guions per a animació o són menys de dos els que aconsegueixen el mínim de 50 punts, les ajudes romanents revertiran en la resta de projectes que per ordre de puntuació hagen superat els 50 punts.  
Una vegada adjudicades les ajudes anteriors, les ajudes restants aniran destinades als projectes que major puntuació hagen obtingut en qualsevol de les modalitats d'animació, documental i ficció».  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua part l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i altra normativa aplicable, vistes l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'ordre bases reguladores i en l'exercici de les competències per a la concessió de les ajudes que tinc atribuïdes conforme als preceptes esmentats, resolc:  
  
  
Primer  
Concedir les ajudes a les persones beneficiàries que s'assenyalen en l'annex II de la present resolució, d'acord amb la puntuació obtinguda segons la baremació de la comissió tècnica de valoració, amb càrrec al crèdit previst en la secció 09, entitat 00518 en la línia de subvenció S4006000, «Foment d'activitats audiovisuals», inclosa en el capítol IV del pressupost de l'Institut Valencià de Cultura, per import global màxim de 144.000,00 ?, tal com recull el punt primer del punt resolutiu segon de la Resolució de 30 de març de 2021.  
  
Segon  
Nomenar com a suplents les persones relacionades en l'annex III per ordre de puntuació, en els quals recaurà l'ajuda en cas de possibles renúncies, d'acord amb el que es preveu en l'article 7, punt 3 de l'ordre bases reguladores i els projectes de les quals no han sigut estimats per depassar-se el nombre màxim d'ajudes fixat en la convocatòria, amb indicació de la puntuació atorgada a cadascun d'ells en funció dels criteris de valoració aplicats.  
  
Tercer  
Denegar l'ajuda a les sol·licituds presentades, relacionades en l'annex IV, els projectes de les quals no han aconseguit 50 punts. I això sobre la base del que es preveu en el punt 1 del punt resolutiu cinqué de la Resolució de 30 de març de 2021: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts».  
  
Quart  
Arxivar les sol·licituds dels projectes que es relacionen a continuació, segons el que es preveu en els punts resolutius primer i tercer de la Resolució de 30 de març de 2021, i l'annex I D, que disposen el següent:  
Podran obtindre la condició de beneficiari d'aquestes ajudes, d'acord amb el que s'estableix en els articles 2 i 30.1 de l'ordre bases reguladores, les persones físiques nascudes a la Comunitat Valenciana i les nacionals de qualsevol país de la Unió Europea que siguen residents habituals a la Comunitat Valenciana.  
Haurà de presentar-se un exemplar del projecte anònim, separat de la resta de documents/arxius, en el qual només figure el títol. En aquest exemplar no ha de figurar cap referència al guionista o empresa implicada, ni a premis obtinguts, si és el cas. En cas d'haver-hi alguna referència, el projecte quedarà exclòs de la convocatòria.  
El termini de presentació de sol·licituds serà de 20 dies hàbils a comptar des de l'endemà de publicació de la present convocatòria en el Diari Oficial de la Generalitat Valenciana.  
No obstant això, en cap cas podrà ser objecte de requeriment per part de l'Institut Valencià de Cultura, ni es podrà presentar, una vegada finalitzat el termini de presentació de sol·licituds, la memòria explicativa del guió, ni el tractament, ni el seu desenvolupament.  
En virtut de l'anterior, es proposa l'arxivament de les següents sol·licituds:  
GUI DOC 21 161: Mi propia gente / My people, d'Alice Roth.  
GUI DOC 21 026: València t'estime, de Carlos Giménez Ponz.  
Cinqué. Les persones beneficiàries hauran de complir les obligacions i normes de justificació previstes en els punts resolutius seté i huité de la Resolució de 30 de març de 2021, per la qual es convoca la concessió d'ajudes a escriptura de guió d'obres audiovisuals l'any 2021.  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la present resolució de concessió en el Diari Oficial de la Generalitat Valenciana, segons el model d'acceptació que s'acompanya a l'esmentada resolució de convocatòria com a annex III, i facilitar les dades bancàries en què les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la convocatòria com a annex II.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 20 d'octubre de 2021.- El president de l'Institut Valencià de Cultura: Vicent Marzà i Ibáñez.